మామిడిపూడి కృష్ణమూర్తి

మామిడిపూడి కృష్ణమూర్తి ఎనభై ఏళ్ళు దాటిన తైలవర్ణ చిత్రకారులు. సుప్రసిద్ధ చరిత్రకారులు ఆచార్య మామిడిపూడి వేంకటరంగయ్య తమ్ముడు రామకృష్ణయ్య కుమారుడు. 

జీవితసంగ్రహం
ఈయన స్వస్థలం నెల్లూరు. వీరు రామకృష్ణయ్య మరియు ఇందిరమ్మ దంపతులకు ఎనిమిదవ సంతానంగా 24 మే 1935 తేదీన నెల్లూరులో జన్మించారు. https://64kalalu.com/artist-mamidipudi-krishna-murthy/ వీరితండ్రి రామకృష్ణయ్య నెల్లూరులో న్యాయవాద వృత్తిలో ఉంటూ వాల్మీకి రామాయణాన్ని తెలుగు వచనంలో అనువదించారు. కృష్ణమూర్తి తాతయ్య మహాదేవయ్య దివ్యజ్ఞాన సమాజికులు, సంస్కరణవాదులు. సంస్కరణ పక్షంలో ఉండంవల్ల అనేక ఇబ్బందులు పడవలసి వచ్చింది. వీరు రుక్మిణి అరుండేళ్ పరిణయానికి పౌరోహిత్యం వహించారు. 

కృష్ణమూర్తి 1956-61లో గవర్నమెంట్ కాలేజ్ ఆఫ్ ఫైన్ ఆర్ట్స్, చెన్నై కళాశాలలో కళాశాల ప్రధాన ఆచార్యులు ప్రసిద్ద శిల్పి దేవీప్రసాద్ రాయ్ చౌదరి పర్యవేక్షణలో "Advanced Painting"లో అయిదేళ్ళ డిప్లొమా ఫస్టుక్లాసులో పాసయ్యారు.

కృష్ణమూర్తి 1964లో ఆంధ్రప్రదేశ్ లలితకళల అకాడమీలో అధికారిగా చేరారు. అకాడమీ తొలుత తిలక్ రోడ్ లోని సారస్వత పరిషత్ ప్రాంగణంలో ఒక చిన్న గదిలో వుండేది. తర్వాత మూడు రాష్ట్ర అకాడమీ లకు 1966 అలనాటి మునిసిపల్ శాఖా మాత్యులు ఆనం చెంచు సుబ్బారెడ్డి అధ్యక్షతన జరిగిన సమావేశంలో పబ్లిక్ గార్డెన్ సమీపంలో, రవీంద్రభారతి వెనుక వున్న ఆవరణలో స్థలం కేటాయించారు. కేంద్ర, రాష్ట్ర ప్రభుత్వాల ఆర్థిక సాయంతో కళాభవన్ నిర్మించారు. అప్పటి ఉపరాష్ట్రపతి సర్వేపల్లి రాధాకృష్ణన్ కళాభవన్ ను ప్రారంభించారు.  

లలిత కళా అకాడమీ చిత్రప్రర్శనలో ఈయన చిత్రాలు ప్రదర్శించబడ్డాయి. 1965లో అకాడమీ నిర్వహించిన పెయింటింగ్ పోటీలలో వీరి ఆయిల్ పెయింటింగ్ Reclining nude కు పురస్కారం లభించింది. అకాడమీ ఆఫీసు కార్యదర్శి (అధికారి) కనుక పోటీలలో వీరు పాల్గొనే అవకాశం లేకపోయింది. ప్రదర్శనలు, అకాడమీ పనులలో చిత్రకళకు అవకాశం లేక ఆ వ్యాసంగం వెనుక పడింది.

1960-70 దశకంలో హైదరాబాదులొ వీరి సోలో చిత్రప్రదర్శనలు జరిగాయి. లలితకళా అకాడమీని తెలుగు విశ్వవిద్యాలయంలో కలిపిన తర్వాత, యూనివర్సిటీ అధికారిగా పనిచేసి, వీరు 1993లో రిటైరై, ప్రస్తుతం అమెరికాలో వున్న తన కుమార్తెలు, కుమారుడు వద్ద విశ్రాంత జీవితం గడుపుతున్నారు.  

కృషమూర్తి చిన్న తమ్ముడు పట్టాభి కూడా చిత్రకారులుగా పేరు తెచ్చుకున్నారు.

కృషమూర్తి ఆయిల్ పెయింటింగులు ఇప్పుడు అంతర్జాతీయంగా అనేక మ్యూజియ్యంలలో శాశ్వతంగా ప్రదర్శిస్తున్నారు.

 మూలాలు 
 విక్రమ సింహపురి మండల సర్వస్వం, నెల్లూరు. 
 మామిడిపూడి వెంకటరంగయ్య స్వీయ చరిత్ర.
 మామిడిపూడి రామకృష్ణయ్య తెలుగు వచన రామాయణం

వర్గం:చిత్రకారులు
వర్గం:1935 జననాలు
వర్గం:నెల్లూరు జిల్లా వ్యక్తులు
వర్గం:భారతీయ చిత్రకారులు